Spitalul Modular Leţcani, care a costat peste 13 milioane de €, a fost închis. Pacienții tremură de frig. Care este motivul oficial.
Pacienţii de la Spitalul Modular din Leţcani sunt mutaţi la alte două spitale. Timp de cinci zile, niciun pacient nu va fi internat la Spitalul Modular din Lețcani. Motivul oficial este că spitalul va fi dezinfectat. Un alt motiv este şi frigul din spital, iar situația se va înrăutăți zilele viitoare.
A costat 13,4 milioane de euro. Iar deschiderea a fost amânată de patru ori. Chiar şi așa, Spitalul Modular din Leţcani încă are mari probleme.După ce s-a rezolvat situaţia fabricii de oxigen care nu făcea faţă necesarului, a venit frigul. De ieri, pacienţii au început să fie mutați la alte unităţi medicale, iar în următoarele cinci zile, niciun bolnav COVID nu va fi trimis acolo.Oficial, inspectorul-şef al DSP Iaşi, Lucian Indrei, spune că se face dezinfecție. Asta pentru că numărul pacienților internați la ATI este mai mic decât în ultima vreme. Nimeni nu spune însă clar că un alt motiv pentru care pacienţii sunt mutaţi este frigul din saloane. La finalul săptămânii, EuroNest, asociaţia care a cumpărat spitalul, ar urma să rezolve problema frigului din saloane.